రిచ్ఛర్డ్ స్టెంజెల్
స్టెంజెల్ న్యూయార్క్‌లో పుట్టి పెరిగాడు. ఇతడు ప్రిన్స్‌టన్ విశ్వవిద్యాలయంలో చదివాడు మరియు 1975 నేషనల్ ఇన్విటేషన్ టోర్నమెంట్‌లో భాగంగా ప్రిన్స్‌టన్ టైగర్స్ బాస్కెట్‌బాల్ జట్టులో ఆడాడు. ఇతడు ప్రిన్స్‌టన్ "మాగ్నా కమ్ లౌడ్" నుండి 1977లో పట్టభద్రుడయ్యాడు. కళాశాల తర్వాత, ఇతడు రోడ్స్ స్కాలర్‌షిప్ గెల్చుకున్నాడు, ఇంగ్లీష్ చదవడానికి, మరియు చరిత్రను క్రిస్ట్ చర్చ్, ఆక్స్‌ఫర్డ్‌లో చదవడానికి ఇంగ్లండ్ పర్యటించాడు.
ఆస్కార్ షిండ్లర్
ఆస్కార్ షిండ్లర్ జర్మనీ లోని మొరేవియాకు చెందిన పారిశ్రామిక వేత్త. హిట్లర్ పాలనలో నాజీలు యూదులను విచక్షణా రహితంగా పొట్టబెట్టుకుంటున్న సమయంలో సుమారు 1200 మంది యూదులను తన కర్మాగారాలలో అవసరమైన దానికన్నా ఎక్కువగా పని అవసరం ఉందంటూ నియమించుకోవడం ద్వారా వాళ్ళ ప్రాణాల్ని కాపాడాడు. ఈ కర్మాగారాలు ఇప్పుడు పోలండ్, చెక్ రిపబ్లిక్ గా పిలవబడుతున్న ప్రాంతాల్లో ఉన్నాయి.
ఆయన జీవితం ఆధారంగా షిండ్లర్స్ ఆర్స్, అనే నవల, షిండ్లర్స్ లిస్ట్ అనే సినిమా వచ్చాయి.
విలాస వంతమైన జీవితం గడుపుతున్న షిండ్లర్ సహజంగానే హిట్లర్ నెలకొల్పిన నాజీ పార్టీ వైపు ఆకర్షితుడయ్యాడు. పార్టీ సభ్యుడిగా పోలండ్ లో ఒక ఎనామిల్ ఫ్యాక్టరీ బాధ్యతలు చేపట్టిన షిండ్లర్ అతి తక్కువ వేతనాలకు పని చేసే యూదుల్ని పనివారిగా చేర్చుకున్నాడు. ఆ సమయంలో యూదులు పడుతున్న కష్టాలను చూసి అతని మనసు చలించింది. తన పరిధిలో వీలైనంత మందిని కాపాడటం కోసం స్టెర్న్ అనే యూదుజాతీయుణ్ణి సహాయకుడిగా నియమించుకున్నాడు. తనకు అవసరమైన దానికన్నా ఎక్కువగా పనివారి అవసరం ఉందంటూ దాదాపు 1200 మంది యూదుల్ని చేర్చుకున్నాడు. అలా అతనివద్ద చేరిన వారందరినీ కలిపి షిండ్లర్ జూడెన్ అంటారు. వారందరి పేర్లూ ఉన్న జాబితానే షిండ్లర్స్ లిస్ట్. నాజీ అధికారులందరి దగ్గరా తమ వద్ద పనిచేసే వారి జాబితా ఉండేది. కానీ షిండ్లర్ లిస్ట్ ప్రత్యేకత ఏమిటంటే యూదు జీవితానికి పూర్తి భరోసా ఉన్నట్టే.
నాజీలు యూదులకు రోజుకు గుక్కెడు నీళ్ళు, రెండు బ్రెడ్ ముక్కలు మాత్రనే ఆహారంగా ఇచ్చేవారు. తిండి సరిపోక చనిపోవాలి. లేదా రోగంతో పోవాలి. నీరసంతో పని చేయలేక చావాలి. మొత్తానికి యూదులు చచ్చిపోవాలి. జర్మనీలో ఒక్క యూదు జాతీయుడు కూడా మిగలకూడదు. ఇదే నాజీల లక్ష్యం.